pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส เผยเฟคนิวส์กลุ่มข่าวนโยบายรัฐพุ่งแตะ 60%
วันศุกร์ที่ 3 ธันวาคม 2564
ดีอีเอส เผยเฟคนิวส์กลุ่มข่าวนโยบายรัฐพุ่งแตะ 60%
ดีอีเอส เผยเฟคนิวส์กลุ่มข่าวนโยบายรัฐพุ่งแตะ 60%
“เนวินธุ์”ผู้ช่วยรัฐมนตรีประจํากระทรวงดิจิทัลฯเผยข่าวปลอมกลุ่มนโยบายรัฐ/ข่าวสาราชการพุ่งต่อเนื่องล่าสุดครองสัดส่วน60%ของภาพรวมจํานวนเรื่องที่ต้องดําเนินการตรวจสอบ
นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่26พ.ย. – 2ธ.ค.64โดยศูนย์ต่อต้านข่าวปลอมพบข้อความที่เข้ามาจํานวน11,593,001ข้อความโดยจากการคัดกรองมีข้อความที่ต้องดําเนินการตรวจสอบ(Verify)ทั้งสิ้น217ข้อความรวมเรื่องที่ต้องดําเนินการตรวจสอบ108เรื่องในจํานวนนี้เป็นข่าวเกี่ยวกับโควิด21เรื่อง
ทั้งนี้ในภาพรวมเรื่องที่ต้องดําเนินการตรวจสอบ108เรื่องประมาณ60%อยู่ในกลุ่มข่าวเกี่ยวกับโยบายรัฐบาล/ข่าวสารทางราชการโดยมีจํานวน63เรื่องตามมาด้วยกลุ่มผลิตภัณฑ์สุขภาพจํานวน33เรื่องกลุ่มเศรษฐกิจ11เรื่องและกลุ่มภัยพิบัติ1เรื่อง
นอกจากนี้เริ่มเห็นแนวโน้มว่ามีการใช้วิธีการอ้างชื่อหน่วยงานหรือองค์กรเพื่อหลอกลวงให้ประชาชนเชื่อถือข่าวปลอมหรือข่าวบิดเบือนดังนั้นกรณีได้รับข้อมูลข่าวสารผ่านโซเชียลก็อย่าเพิ่งเชื่อหรือแชร์ต่อแต่ควรตรวจสอบกับช่องทางสื่อสารต่างๆขององค์กรที่ถูกอ้างชื่อหรือแจ้งข้อมูลมายังศูนย์ต่อต้านข่าวปลอมเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไป
สําหรับข่าวปลอมที่มีคนสนใจสูงสุด3อันดับแรกในรอบสัปดาห์ล่าสุดนี้ได้แก่อันดับ1เรื่องกินถั่วลิสงวันละ1กํามือช่วยรักษาอาการวัยทองอารมณ์แปรปรวนอันดับ2หน่วยงานภายใต้ธ.อิสลามส่งข้อความชักชวนสร้างรายได้เสริมและ3กินเผ็ดช่วยเพิ่มระบบเผาผลาญในร่างกายทําให้น้ําหนักลดผอมเร็ว
“ประชาชนถือเป็นภาคส่วนสําคัญในการทํางานร่วมกับรัฐเพื่อช่วยกันแก้ปัญหาการแพร่กระจายข่าวปลอมเมื่อได้รับข่าวสารข้อมูลผ่านโซเชียลขอให้ตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นายเนวินธุ์กล่าว
************
รัฐบาลไทย-ข่าวทำเนียบรัฐบาล-กรมทางหลวงชนบท แบ่งเบาการจราจรบนถนน ทล.108 สร้างทางลอดต่างระดับบนถนนเลี่ยงเมืองสันป่าตอง - หางดง จังหวัดเชียงใหม่ คืบหน้ากว่า 80% คาดแล้วเสร็จต้นปี 2565
วันจันทร์ที่ 9 สิงหาคม 2564
กรมทางหลวงชนบท แบ่งเบาการจราจรบนถนน ทล.108 สร้างทางลอดต่างระดับบนถนนเลี่ยงเมืองสันป่าตอง - หางดง จังหวัดเชียงใหม่ คืบหน้ากว่า 80% คาดแล้วเสร็จต้นปี 2565
กรมทางหลวงชนบท (ทช.) กระทรวงคมนาคม ดําเนินโครงการก่อสร้างทางลอดต่างระดับ       บนถนนเลี่ยงเมืองสันป่าตอง - หางดง อําเภอสันป่าตองและหางดง จังหวัดเชียงใหม่ (ชม.3035)
กรมทางหลวงชนบท (ทช.) กระทรวงคมนาคม ดําเนินโครงการก่อสร้างทางลอดต่างระดับบนถนนเลี่ยงเมืองสันป่าตอง - หางดง อําเภอสันป่าตองและหางดง จังหวัดเชียงใหม่ (ชม.3035) เพื่อแบ่งเบาการจราจรสายหลัก เพิ่มประสิทธิภาพในการแก้ไขปัญหาการจราจรติดขัดบนถนนทางหลวงแผ่นดินหมายเลข 108 (ทล.108) ช่วงผ่านเขตเมืองหางดง สันป่าตอง และบ้านทุ่งเสี้ยวให้มากยิ่งขึ้น สอดรับกับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท กล่าวว่า ปัจจุบันการจราจรบนถนน ทล.108 มีปริมาณที่หนาแน่น ส่งผลให้ประชาชนไม่ได้รับความสะดวกรวดเร็วในการเดินทาง เนื่องจากเป็นเส้นทางสายหลักที่เชื่อมไปยังอําเภอหางดง สันป่าตอง จอมทอง ฮอด และแม่สะเรียง จังหวัดแม่ฮ่องสอน ทช. จึงได้ดําเนินการแก้ไขปัญหาการจราจรดังกล่าว โดยที่ผ่านมา ทช. ได้ดําเนินการก่อสร้างถนนสายเลี่ยงเมืองสันป่าตอง - หางดง (ตอนที่ 1) แล้วเสร็จเมื่อปี 2551 ประกอบด้วยถนนสายหลักมีจุดเริ่มต้นจากบ้านน้ําบ่อหลวง อําเภอสันป่าตอง - บ้านร้อยจันทร์ อําเภอหางดง ระยะทาง 14.035 กิโลเมตร ถนนสายรองเริ่มต้นจากบ้านน้ําบ่อหลวง - แยก ทล.108 บ้านสันป่าตอง อําเภอสันป่าตอง ระยะทาง 6 กิโลเมตร และก่อสร้างถนน สายเลี่ยงเมืองสันป่าตอง - หางดง (ตอนที่ 2) แล้วเสร็จเมื่อปี 2557 มีจุดเริ่มต้นจากถนน ทล.108 บริเวณ บ้านท่าวังพร้าว ไปสิ้นสุดที่บ้านน้ําบ่อหลวง อําเภอสันป่าตอง รวมระยะทาง 13.757 กิโลเมตร รวมถึงก่อสร้างถนนสายเลี่ยงเมืองสันป่าตอง - หางดง (ตอนที่ 3) แล้วเสร็จเมื่อปี 2561 มีจุดเริ่มต้นจากบ้านน้ําบ่อหลวง อําเภอสันป่าตอง - บ้านร้อยจันทร์ อําเภอหางดง (บรรจบถนน ทล.121 บริเวณแยกต้นเกว๋น) ระยะทางรวม 14.035 กิโลเมตร ทั้งนี้ เพื่อเป็นการแก้ไขปัญหาดังกล่าวให้มีประสิทธิภาพมากยิ่งขึ้น ช่วยเพิ่มศักยภาพในการระบายปริมาณรถของถนนวงแหวนรอบเมืองเชียงใหม่ ส่งเสริมการท่องเที่ยวในพื้นที่จังหวัดเชียงใหม่และจังหวัดแม่ฮ่องสอน ให้ประชาชนในพื้นที่และนักท่องเที่ยวสามารถเดินทางได้อย่างสะดวก รวดเร็ว และปลอดภัย ทช. จึงได้ดําเนินการก่อสร้างทางลอดต่างระดับบนถนนเลี่ยงเมืองสันป่าตอง - หางดง อําเภอสันป่าตองและหางดง จังหวัดเชียงใหม่ (ตอนที่ 4) บริเวณแยกต้นเกว๋น (เชื่อมถนน ทล.121 และถนน ทล.1269) รวมระยะทาง 1.830 กิโลเมตร ซึ่งแบ่งการก่อสร้างได้ ดังนี้
- ก่อสร้างทางลอดคู่ขนานด้านละ 2 ช่องจราจร กว้างช่องจราจรละ 3.50 เมตร ความยาว 462.50 เมตร รวมถึงโครงสร้างข้ามคลองชลประทานบนทางแยก กว้าง 70 เมตร ยาว 17 เมตร
- ก่อสร้างทางเชื่อมบนถนน ทล.121 และถนน ทล.1269 ขนาด 2 - 4 ช่องจราจร กว้างช่องจราจรละ 3.50 เมตร
- ติดตั้งระบบสัญญาณไฟจราจร ไฟฟ้าแสงสว่าง และอุปกรณ์ควบคุมระบบระบายน้ํา และอํานวยความปลอดภัย
ปัจจุบันโครงการก่อสร้างดังกล่าวมีความก้าวหน้าไปแล้วกว่าร้อยละ 80 ขณะนี้อยู่ระหว่างดําเนินงานในส่วนของโครงสร้างทางและผิวจราจรบนทางแยก งานโครงสร้างพื้นทางลอด งานระบบระบายน้ําในทางลอด/บนทางลอด งานไฟฟ้าแสงสว่าง งานโครงสร้างบ่อพักน้ําและห้องเครื่อง คาดว่าจะก่อสร้างแล้วเสร็จประมาณต้นปี 2565
รัฐบาลไทย-ข่าวทำเนียบรัฐบาล-นายกรัฐมนตรีห่วงกรณีพบผู้ป่วยโควิด-19 ในเด็กเพิ่มขึ้น ย้ำโรงพยาบาลทุกแห่งต้องรับผู้ป่วยเด็กหรือช่วยเหลือด้านการส่งต่อ
วันจันทร์ที่ 10 มกราคม 2565
นายกรัฐมนตรีห่วงกรณีพบผู้ป่วยโควิด-19 ในเด็กเพิ่มขึ้น ย้ําโรงพยาบาลทุกแห่งต้องรับผู้ป่วยเด็กหรือช่วยเหลือด้านการส่งต่อ
นายกรัฐมนตรีห่วงกรณีพบผู้ป่วยโควิด-19 ในเด็กเพิ่มขึ้น ย้ําโรงพยาบาลทุกแห่งต้องรับผู้ป่วยเด็กหรือช่วยเหลือด้านการส่งต่อ พร้อมกําชับสถาบันสุขภาพเด็กฯ เตรียมความพร้อมรักษาผู้ป่วยทุกกลุ่มและระดับอาการ
วันที่ 10 ม.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่าพล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีความห่วงใยต่อกรณีที่ได้พบผู้ป่วยโควิด-19 ในเด็กเพิ่มขึ้น รวมถึงที่มีการเผยแพร่ในสื่อว่าได้เกิดกรณีโรงพยาบาลปฏิเสธการรับรักษาเด็ก โดยในเรื่องนี้นายกรัฐมนตรีขอให้กระทรวงสาธารณสุขกําชับโรงพยาบาลทุกแห่งทั้งรัฐและเอกชน อย่าปฏิเสธการรับผู้ป่วยเข้ารักษา หากเกิดกรณีผู้ป่วยเต็มให้มีการประสานงานส่งต่อผู้ป่วยให้เร็วที่สุด โดยต้องให้ความสําคัญกับผู้ป่วยกลุ่มนี้เป็นลําดับแรก
“ท่านนายกรัฐมนตรีมีความกังวลต่อกรณีที่มีการปฏิเสธไม่รับเด็กเข้ารักษาในโรงพยาบาล ท่านขอให้กระทรวงสาธารณสุขวางระบบเพื่อให้มีการรับหรือส่งต่อที่มีประสิทธิภาพ มีระบบให้คําปรึกษาในการรักษาผู้ป่วยกลุ่มนี้ให้เร็วที่สุด เนื่องจากเด็กมีภูมิคุ้มกันน้อยเพราะยังไม่ได้รับวัคซีนเหมือนผู้ใหญ่” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า นายกรัฐมนตรีกําชับให้สถาบันเด็กแห่งชาติมหาราชราชินีซึ่งเป็นสถาบันหลักที่มีความเชี่ยวชาญในการดูแลรักษาโรคเด็ก ให้เตรียมการให้พร้อมเพื่อรองรับการรักษาผู้ป่วยโควิดเด็กทุกกลุ่มทุกระดับอาการ และเป็นหน่วยงานหลักในการให้คําแนะนําเกี่ยวกับการรักษาผู้ป่วยเด็กแก่โรงพยาบาลทั่วประเทศ ทั้งขั้นตอนวิธีการดูแล การเตรียมยาน้ําฟาร์วิพิราเวียร์สําหรับเด็ก เป็นต้น
สําหรับผู้ปกครอง มีข้อแนะนําว่าในช่วงที่แนวโน้มจํานวนผู้ติดเชื้อใหม่ยังเพิ่มขึ้นนี้ ขอให้หลีกเสี่ยงการพาเด็กไปในสถานที่ที่มีคนจํานวนมากซึ่งจะเพิ่มโอกาสให้เด็กรับเชื้อมากขึ้น และขอแนะนําให้ผู้ปกครองซึ่งต้องอยู่ใกล้ชิดเด็กให้เข้ารับวัคซีนให้ครบโดส เพื่อลดโอกาสที่จะนําเชื้อมาสู่เด็กด้วย ส่วนของการคัดกรองเพื่อนําเด็กเข้าสู่การรักษาให้เร็วที่สุด เนื่องจากเด็กจะไม่สามารถถ่ายทอดอาการของตนเองได้เหมือนผู้ใหญ่ ขอให้ผู้ปกครองเฝ้าสังเกตอาการ หากเด็กมีไข้ ไอ มีน้ํามูกและมีประวัติไปยังพื้นที่เสี่ยง หรือมีคนในครอบครัวเป็นผู้ป่วยโควิด-19 ถือว่าเด็กมีความเสี่ยงควรใช้ชุดตรวจ ATK ที่ปัจจุบันมีทั้งแบบตรวจโพรงจมูกและน้ําลายเพื่อตรวจคัดกรอง
หากให้ผลลบควรตรวจซ้ําในวันที่ 3-4 แต่หากผลเป็นบวกกรณีอยู่ในภูมิภาคให้ติดต่อโรงพยาบาลใกล้บ้าน หากอยู่ใน กทม. และปริมณฑล สามารถติดต่อไปยังสถาบันสุขภาพเด็กแห่งชาติมหาราชินี หรือติดต่อสายด่วน สปสช. 1330 เพื่อเข้าสู่ระบบการรักษา
น.ส.ไตรศุลี กล่าวว่า เมื่อเร็ว ๆ นี้ นายอนุทิน ชาญวีรกูล รองนายกรัฐมนตรีและรมว.สาธารณสุข ก็ได้มีข้อสั่งการให้กรมการแพทย์ร่วมกับภาคีเครือข่ายร่วมกันดูแลผู้ป่วยโควิดกลุ่มเด็กให้ดีที่สุด ซึ่งล่าสุดได้มีการประสานกับ กทม. ให้จัดทําเตียง Community Isolation (CI) สําหรับเด็กและครอบครัวเอาไว้ 6 โซน โซนละ 1 แห่ง ทั่วกรุงเทพฯ แห่งละอย่างน้อย 50 เตียง โดย 1 ห้องเด็กอยู่ร่วมกัน 3-4 คน พร้อมให้สถาบันเด็กแห่งชาติมหาราชินีเผยแพร่วิธีการเตรียมยาน้ําฟาวิพิราเวียร์สําหรับเด็ก ผ่านทาง YouTube เผยแพร่แก่โรงพยาบาลทั่วประเทศให้เตรียมยาได้ด้วยวิธีการที่ไม่ยุ่งยาก
รัฐบาลไทย-ข่าวทำเนียบรัฐบาล-กรมการขนส่งทางราง รวมสุดยอดโครงการระบบรางของประเทศไทย (ลพบุรี)
วันเสาร์ที่ 4 ธันวาคม 2564
กรมการขนส่งทางราง รวมสุดยอดโครงการระบบรางของประเทศไทย (ลพบุรี)
...
กรมการขนส่งทางราง (ขร.) กระทรวงคมนาคม รวมสุดยอดโครงการระบบรางของประเทศไทย (ลพบุรี)
“ทางรถไฟยกระดับยาวที่สุดในประเทศไทย (จังหวัดลพบุรี)” อีก 1 สุดยอดโครงการระบบรางของประเทศไทยที่แสดงให้เห็นถึงการเดินหน้าพัฒนาระบบการขนส่งทางราง ที่เกิดจากความมุ่งมั่นพัฒนาของหน่วยงานต่างๆ ในการสรรค์สร้างระบบรางให้สามารถอํานวยความสะดวกในการเดินทางและการขนส่งสินค้าให้แก่ประชาชนทั้งภาครัฐและภาคเอกชน
โครงการรถไฟทางคู่ ช่วงลพบุรี-ปากน้ําโพ (ช่วงบ้านกลับ-โคกกะเทียม) มีการก่อสร้างทางรถไฟยกระดับระยะทาง 19 กิโลเมตร เลี่ยงเมืองลพบุรี และมีระยะทางรวม 29 กิโลเมตร โดยจุดเริ่มต้นอยู่ที่สถานีรถไฟบ้านกลับ ก่อสร้างเป็นทางรถไฟระดับพื้นระยะทางประมาณ 5.7 กิโลเมตร และมีการปรับแนวก่อสร้างทางรถไฟใหม่ เพื่อหลีกเลี่ยงผลกระทบกับพระปรางค์สามยอด และโบราณสถานที่สําคัญของจังหวัดลพบุรี โดยเป็นการยกระดับทางรถไฟ ขนานกับทางหลวงหมายเลข 366 ระยะทาง 19 กิโลเมตร มีความสูงประมาณ 10-20 เมตร ก่อนจะเริ่มลดระดับลงเป็นทางรถไฟระดับพื้นระยะทางประมาณ 4.3 กิโลเมตร และบรรจบ กับทางรถไฟเดิมบริเวณก่อนเข้าสู่สถานีโคกกะเทียม ซึ่งถือว่าเป็นทางรถไฟยกระดับที่มีระยะทางยาวที่สุดในประเทศไทย ณ ปัจจุบัน และทางยกระดับบางช่วงต้องยกระดับข้ามแยก และข้ามแม่น้ําลพบุรี ซึ่งต้องใช้เทคนิคค่อนข้างสูงในการก่อสร้างทั้งนี้ มีการก่อสร้างสถานีรถไฟบนทางยกระดับ 1 สถานี ได้แก่ สถานีรถไฟลพบุรี 2
รัฐบาลไทย-ข่าวทำเนียบรัฐบาล-วธ.ดึงอัตลักษณ์ท้องถิ่นออกแบบลายผ้าประจำจังหวัด
วันพุธที่ 4 พฤษภาคม 2565
วธ.ดึงอัตลักษณ์ท้องถิ่นออกแบบลายผ้าประจําจังหวัด
วธ.ดึงอัตลักษณ์ท้องถิ่นออกแบบลายผ้าประจําจังหวัด
วธ.ดึงอัตลักษณ์ท้องถิ่นออกแบบลายผ้าประจําจังหวัด
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า รัฐบาลโดยกระทรวงวัฒนธรรม (วธ.) มีนโยบายสืบสานงานศิลปวัฒนธรรมของชาติตามพระราชปณิธาน ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในการส่งเสริมการใช้ผ้าไทย ผ้าพื้นถิ่นและการรณรงค์ส่งเสริมอัตลักษณ์ความเป็นไทย พระองค์ทรงปฏิบัติพระราชกรณียกิจในการสืบสานงานศิลปวัฒนธรรมของชาติ อนุรักษ์ฟื้นฟูผ้าทอชนิดต่าง ๆ ทั้งผ้าฝ้ายและผ้าไหม ตลอดจนทรงส่งเสริมการผลิตการแปรรูป และจําหน่ายผ้าไทย ทําให้ประชาชนและชุมชนมีรายได้ มีความเป็นอยู่ที่ดีขึ้น และเพื่อขับเคลื่อนอุตสาหกรรมวัฒนธรรมที่มีศักยภาพโดยเฉพาะการพัฒนาผ้าไทย การออกแบบลวดลายและแฟชั่น เพื่อยกระดับผ้าไทยสู่สากล ภายใต้วิสัยทัศน์ “วัฒนธรรมทําดี ทํางาน ทําเงิน” เพื่อส่งเสริมให้วัฒนธรรมสร้างเศรษฐกิจฐานราก สร้างงาน สร้างรายได้แก่ชุมชนและประเทศ
รัฐมนตรีว่าการกระทรวงวัฒนธรรม กล่าวอีกว่า ขณะนี้วธ.กําลังจัดทําหนังสือ“ภูษาศิลป์จากท้องถิ่น สู่สากล” เนื่องในโอกาสเฉลิมพระชนมพรรษา 90 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง หลังจากได้รับข้อมูลจากสํานักงานวัฒนธรรมจังหวัด (สวจ.) ทั่วประเทศ ซึ่งก่อนหน้านี้ได้รับมอบหมายให้ร่วมกับเครือข่ายทางวัฒนธรรมไปคัดเลือกลายผ้าไทยอัตลักษณ์ไทยที่แสดงถึงอัตลักษณ์และสะท้อนมรดกภูมิปัญญา วิถีชีวิต วัฒนธรรม ประเพณีและประวัติศาสตร์อันโดดเด่นของแต่ละจังหวัด นับเป็นครั้งแรกของประเทศไทยที่มีการรวบรวมลายผ้าไทยอัตลักษณ์ไทยที่มีความโดดเด่นแสดงถึงอัตลักษณ์ของจังหวัดทั้ง 76 จังหวัด ซึ่งมีทั้งลายผ้าดั้งเดิมที่เป็นลายผ้าประจําจังหวัดอยู่แล้ว และจังหวัดที่ยังไม่มีลายผ้าประจําจังหวัดได้ร่วมกันคิดค้นขึ้นใหม่ เช่น จังหวัดนครปฐม คิดค้นผ้าลาย “ปูรณฆฏาศรีทวารวดี” ซึ่งได้แรงบันดาลใจมาจากลวดลายบนเหรียญตราและโบราณวัตถุสมัยทวารวดี จังหวัดกําแพงเพชร “ลายศิลาล้อมเพชร” มีแรงบันดาลใจมาจากประติมากรรมต่าง ๆ ที่จัดแสดงในพิพิธภัณฑสถานแห่งชาติกําแพงเพชร เช่นประติมากรรมแผ่นลวดลายรูปกลีบบัวดินเผาประดับโบราณสถาน เป็นต้น ซึ่งหนังสือเล่มนี้จะเป็นบันทึกประวัติศาสตร์ของชาติไทย เก็บรวบรวมข้อมูลและแสดงเรื่องราวเกี่ยวกับผ้าไทยอัตลักษณ์ไทยไว้ให้เด็ก เยาวชน ประชาชน นักออกแบบและผู้ประกอบการได้ใช้ศึกษาค้นคว้าหาความรู้เพื่อประโยชน์ด้านการเรียนและนําไปต่อยอดในเชิงธุรกิจ เป็นมรดกทางวัฒนธรรมอันล้ําค่าสู่ชนรุ่นหลังเพื่อสืบทอดต่อไป
นายอิทธิพล กล่าวด้วยว่า นอกจากนี้ วธ.จะจัดงาน “ภูษาศิลป์จากท้องถิ่นสู่สากล” ช่วงเดือนสิงหาคม 2565 เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยมีกิจกรรม เช่น นิทรรศการเฉลิมพระเกียรติ นิทรรศการ“ภูษาศิลป์จากท้องถิ่นสู่สากล” การแสดงแบบผ้าไทยซึ่งตัดเย็บจากลายผ้าไทย อัตลักษณ์ไทย 76 จังหวัด การสาธิตการทอผ้า การออกร้านจําหน่ายผลิตภัณฑ์ผ้าไทย กิจกรรมเสวนาวิชาการเกี่ยวกับผ้าไทย เป็นต้น
รัฐบาลไทย-ข่าวทำเนียบรัฐบาล-คนไทยไม่ทิ้งกัน! ภาคเอกชนปันน้ำใจสู่ สป. มอบตู้ควบคุมอุณหภูมิเก็บวัคซีนโควิด-19
วันจันทร์ที่ 28 มิถุนายน 2564
คนไทยไม่ทิ้งกัน! ภาคเอกชนปันน้ําใจสู่ สป. มอบตู้ควบคุมอุณหภูมิเก็บวัคซีนโควิด-19
สํานักงานปลัดกระทรวงกลาโหม รับมอบตู้เก็บวัคชีนโควิด-19 จากภาคเอกชน
เพื่อนําส่งมอบให้โรงพยาบาลเหล่าทัพ ที่ปฏิบัติงานป้องกันและแก้ไขการแพร่ระบาดของโรคโควิด-19 โดยมี พลเอก ชูชาติ บัวขาว รองปลัดกระทรวงกลาโหม เป็นประธานในพิธีการรับมอบตู้เก็บวัคชีนและอุปกรณ์ในการเก็บรักษาวัคซีน โควิด-19 จากบริษัท ไทยเบฟเวอเรจ จํากัด (มหาชน) และกลุ่มอุตสาหกรรมไฟฟ้าอิเล็กทรอนิกส์และโทรคมนาคม สภาอุตสาหกรรมแห่งประเทศไทย
สําหรับตู้เก็บวัคซีนโควิด-19 นี้ได้ส่งมอบต่อให้กับหน่วยราชการในสังกัดกระทรวงกลาโหม และโรงพยาบาลเหล่าทัพ ได้แก่ โรงงานเภสัชกรรมทหาร ศูนย์การอุตสาหกรรมป้องกันประเทศและพลังงานทหาร โรงพยาบาลค่ายจักรพงษ์ โรงพยาบาลอาภากรเกียรติวงศ์ ฐานทัพเรือสัตหีบ และโรงพยาบาลทหารอากาศ ดอนเมือง โดยจะนําตู้เก็บรักษาวัคซีนโควิด-19 นี้ไปใช้ในภารกิจป้องกันและแก้ไขการแพร่ระบาดของโรคโควิด-19 ที่กําลังเป็นปัญหาอยู่ในปัจจุบัน
รัฐบาลไทย-ข่าวทำเนียบรัฐบาล-รมว.เฮ้ง แจงแรงงานต่างด้าว 3 สัญชาติ “ที่มีสถานะถูกต้อง” กลุ่มใดจะได้รับอนุญาตให้ทำงานถึง 13 ก.พ. 68
วันอาทิตย์ที่ 17 กรกฎาคม 2565
รมว.เฮ้ง แจงแรงงานต่างด้าว 3 สัญชาติ “ที่มีสถานะถูกต้อง” กลุ่มใดจะได้รับอนุญาตให้ทํางานถึง 13 ก.พ. 68
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ภายหลังสถานการณ์การแพร่ระบาดของโรคโควิด – 19 คลี่คลาย พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีนโยบายกระตุ้นเศรษฐกิจ
เพื่อฟื้นฟูประเทศไทยอย่างเร่งด่วนซึ่งแรงงานต่างด้าวกลายเป็นแรงงานที่มีความสําคัญสําหรับอุตสาหกรรมการผลิต และแปรรูปสินค้าเกษตร อาหารแช่แข็งเพื่อการส่งออก อุตสาหกรรมก่อสร้าง และอุตสาหกรรมท่องเที่ยวและบริการ จึงจําเป็นต้องมีมาตรการยกเว้นและปรับแก้ไขกฎระเบียบที่เกี่ยวข้องให้แรงงานประเทศเพื่อนบ้านที่ประสงค์จะทํางานสามารถทํางานอยู่ในราชอาณาจักร เพื่อให้ภาคธุรกิจและเศรษฐกิจของประเทศขับเคลื่อนต่อไปได้ โดยมติครม.เมื่อวันที่ 5 กรกฎาคม 2565 เห็นชอบตามที่กระทรวงแรงงานเสนอให้คนต่างด้าวที่ได้รับอนุญาตทํางานถึงวันที่ 13 ก.พ. 66 จํานวน 1,690,000 คน ซึ่งประกอบด้วยคนต่างด้าวตามมติครม.เมื่อวันที่ 29 ธ.ค. 63 จํานวนประมาณ 410,000 คน มติครม.เมื่อวันที่ 13 ก.ค. 64 จํานวนประมาณ 930,000 คน (ได้แก่ คนต่างด้าวตามมติครม.เมื่อวันที่ 20 ส.ค. 62 มติครม.เมื่อวันที่ 4 ส.ค. 63 และคนต่างด้าวกลุ่มที่การอนุญาตทํางานสิ้นสุดโดยผลของกฎหมาย) มติครม.เมื่อวันที่ 28 ก.ย. 64 จํานวนประมาณ 350,000 คน ที่ประสงค์จะทํางานต่อไป สามารถอยู่และทํางานเป็นการชั่วคราวได้ไม่เกินวันที่ 13 ก.พ. 68 โดยต้องดําเนินการตามประกาศกระทรวงมหาดไทยและประกาศกระทรวงแรงงานที่เกี่ยวข้อง
ทั้งนี้ กรณีคนต่างด้าวที่ทํางานกับนายจ้างในกิจการซึ่งได้รับการยกเว้นไม่ต้องขึ้นทะเบียนประกันสังคม ต้องซื้อประกันสุขภาพกับกระทรวงสาธารณสุข และกรณีคนต่างด้าวทํางานกับนายจ้างในกิจการที่ต้องขึ้นทะเบียนประกันสังคม ในระหว่างที่ยังไม่เกิดสิทธิต้องซื้อประกันสุขภาพกับกระทรวงสาธารณสุขหรือกับบริษัทประกันภัยเอกชนที่ได้รับสิทธิประโยชน์ไม่น้อยกว่าสิทธิประกันสุขภาพกับกระทรวงสาธารณสุข
ด้านนายไพโรจน์ โชติกเสถียร อธิบดีกรมการจัดหางานให้ข้อมูลเพิ่มเติมว่าแนวทางการดําเนินการของกลุ่มแรงงานต่างด้าว ที่มีสถานะถูกกฎหมาย ซึ่งได้รับอนุญาตให้ทํางานถึงวันที่ 13 ก.พ. 66 จะแยกเป็น 2 กลุ่ม คือ
1.กลุ่มที่รับการตรวจลงตราหรือตรวจอนุญาตให้อยู่ในราชอาณาจักรฯ ภายในวันที่ 1 สิงหาคม 65
หากต้องการทํางานต่อไป ให้ยื่นขอต่อใบอนุญาตทํางานและดําเนินการตามขั้นตอนที่กําหนด ก่อนใบอนุญาตเดิมสิ้นอายุ เพื่อทํางานได้จนถึงวันที่ 13 ก.พ. 68 โดยครม. เห็นชอบให้ขยายระยะเวลาการตรวจลงตรา ที่เดิมสิ้นสุดวันที่ 1 ส.ค. 65 ไปจนถึงวันที่ 13 ก.พ. 66
2.กลุ่มที่รับการตรวจลงตราหรือตรวจอนุญาตให้อยู่ในราชอาณาจักรฯ ภายหลังวันที่ 1 ส.ค. 65
หากต้องการทํางานต่อไป ให้ยื่นขอต่อใบอนุญาตทํางานและดําเนินการ ตามขั้นตอนที่กําหนด ก่อนใบอนุญาตเดิมสิ้นอายุ โดยนายทะเบียนจะอนุญาตให้ทํางานคราวละ 1 ปี รวม 2 ครั้ง ถึงวันที่ 13 ก.พ. 68
ทั้งนี้สามารถเริ่มดําเนินการได้หลังจากประกาศกระทรวงมหาดไทยและประกาศกระทรวงแรงงานมีผลบังคับใช้แล้ว
สําหรับนายจ้าง/สถานประกอบการ และคนสัญชาติกัมพูชา ลาว และเมียนมา สามารถสอบถามรายละเอียดเพิ่มเติมได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือที่ไลน์ @Service_Workpermit และสายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 4 จังหวัด ประจำวันที่ 4 ธันวาคม 2564 เวลา 17.00 น. สามารถสัญจรผ่านได้ 1 สายทาง และไม่สามารถผ่านได้ 3 สายทาง
วันเสาร์ที่ 4 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 4 จังหวัด ประจําวันที่ 4 ธันวาคม 2564 เวลา 17.00 น. สามารถสัญจรผ่านได้ 1 สายทาง และไม่สามารถผ่านได้ 3 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 4 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด สามารถสัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 4 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ สุราษฎร์ธานี นครศรีธรรมราช พัทลุง และชุมพร สามารถสัญจรผ่านได้ 1 สายทาง คือ สายทาง พท.2013 แยก ทล.41 (กม. ที่ 76+300) - บ้านใหม่ อําเภอควนขนุน และอําเภอเมือง จังหวัดพัทลุง น้ําท่วม 30 เซนติเมตร (ช่วง กม. ที่ 0+000 - 12+150) และไม่สามารถผ่านได้ 3 สายทาง แบ่งเป็น น้ําท่วมสูง 2 สายทาง (2 แห่ง) ทางขาด 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 80 เซนติเมตร (ช่วง กม. ที่ 3+000 - 11+200)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อําเภอทุ่งตะโก และสวี จังหวัดชุมพร โครงสร้างทางชํารุด (ช่วง กม. ที่ 5+400 - 5+450)
3. สายทาง นศ.4021 แยก ทล.4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 50 เซนติเมตร (ช่วง กม. ที่ 14+900 - 16+750)
ทั้งนี้ ทช. ได้ดําเนินการติดตั้งป้ายเตือนและป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเพื่อแจ้งให้ประชาชนได้รับทราบเป็นที่เรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อย่างใกล้ชิด เตรียมดําเนินการฟื้นฟูซ่อมแซมตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-PM to visit Sakon Nakhon province on June 15
วันอังคารที่ 14 มิถุนายน 2565
PM to visit Sakon Nakhon province on June 15
PM to visit Sakon Nakhon province on June 15
June 14, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled for a field visit to Sakon Nakhon province on June 15, 2022.
In the morning, the Prime Minister will visit Phra Ajarn Fan Arjaro Hospital in Panna Nikhom district to follow up on the implementation of “Thai People Map and Analytics Platform (TPMAP)”, a data analytics tool aiming at precision poverty alleviation and improving quality of life for Thai citizens, and hand over renovated houses to representatives of target households under TPMAP. He will also follow up on the implementation progress to promote Thailand as “herbal hub”, before traveling to Puparn Royal Development Study Centre in Muang district to meet with representatives of farmers’ network.
In the afternoon, the Prime Minister will observe the implementation of high-value agriculture by Khokhun Ponyangkham community enterprise, and meet with Khokhun Phu Thai and Khokhun Ponyangkham cattle farmers at Ban Tha Yiam village, Muang district. He will, then, visit indigo dyed fabric shops and meet with local weavers and sellers at KRAM Walking Street before returning to Bangkok.
According to the Government Spokesperson, the visit of the Prime Minister is aimed to follow up on various implementations under the Government’s, especially on poverty eradication and development of people of all ages. In 2022, approx. population of Sakon Nakhon is 1.14 million, out of whom target population under TPMAP accounts for 12,261 people, a decline in number comparing to 2018 (22,922 people). This demonstrates successful mobilization of the policy to reduce the number of TPMAP-targeted population.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งเข้ม ห้ามกักตุนสินค้า ระหว่างที่รัฐบาลกำลังเร่งแก้ปัญหาหมูแพง หวั่นซ้ำเติมความเดือดร้อนประชาชน
วันศุกร์ที่ 21 มกราคม 2565
โฆษกรัฐบาลเผย นายกฯ สั่งเข้ม ห้ามกักตุนสินค้า ระหว่างที่รัฐบาลกําลังเร่งแก้ปัญหาหมูแพง หวั่นซ้ําเติมความเดือดร้อนประชาชน
โฆษกรัฐบาลเผย นายกฯ สั่งเข้ม ห้ามกักตุนสินค้า ระหว่างที่รัฐบาลกําลังเร่งแก้ปัญหาหมูแพง หวั่นซ้ําเติมความเดือดร้อนประชาชน
วันนี้ 21 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการแก้ปัญหาราคาหมูแพง โดยให้หน่วยงานที่เกี่ยวข้องรายงานความคืบหน้าในการดําเนินการปัญหาเกี่ยวกับหมูทั้งระบบ ซึ่งปัจจุบันรัฐบาลได้มีหลายมาตรการต่างๆ ควบคู่กัน เพื่อลดปัจจัยปัญหาราคาหมูแพง ทั้งการห้ามส่งออกสุกรมีชีวิตไปนอกราชอาณาจักรทุกกรณี เป็นเวลา 3 เดือน ผู้เลี้ยง ผู้จําหน่าย ผู้ส่งออก ผู้ครอบครองต้องจัดทําบัญชีคุมสินค้า แสดงปริมาณการเลี้ยง ปริมาณการซื้อ ราคาซื้อ ราคาจําหน่าย ปริมาณคงเหลือ เพื่อให้พนักงานเจ้าหน้าที่ตรวจสอบได้ทุกเวลา ทั้งนี้ หากพบเห็นว่า มีการฉวยโอกาสหรือฝ่าฝืนกฎหมาย ให้เจ้าหน้าที่ดําเนินการขั้นเด็ดขาด
โฆษกประจําสํานักนายกรัฐมนตรี กล่าวเพิ่มเติมว่า กรมปศุสัตว์ ได้รายงานการดําเนินการตามข้อสั่งการของนายกรัฐมนตรี ตรวจสอบกรณีอาจมีการกักตุนสินค้าประเภทเนื้อสุกรเพื่อผลประโยชน์ทางการค้านั้น ซึ่งล่าสุด ชุดเฉพาะกิจกรมปศุสัตว์ โดยด่านกักกันสัตว์สงขลา ได้เข้าตรวจสอบห้องเย็นแห่งหนึ่งในจังหวัดสงขลา พบ ณ วันที่เข้าตรวจสอบมีซากสุกรคงเหลือในคลัง 201,650.90 กิโลกรัม โดยไม่สามารถระบุแหล่งที่มาของซากสุกรได้ จึงได้อายัดซากสุกรไว้ พร้อมมีแผนให้หน่วยงานที่เกี่ยวข้องเข้าตรวจสอบห้องเย็นทุกแห่งในพื้นที่จังหวัดสงขลาระหว่างวันที่ 21-31 มกราคม นี้ ด้วย วานนี้ (20 ม.ค. 2565) ชุดเฉพาะกิจด่านกักกันสัตว์จันทบุรี ได้เข้าตรวจสอบห้องเย็นเอกชนแห่งหนึ่ง พบซากสุกรแช่แข็งเข้าพักฝากที่ห้องเย็น ยอดคงเหลือ ณ. 20 มค.65 จํานวน 267,650.62 กก. ถือว่ามีความผิดปกติ
ขณะที่ พล.ต.ท.จิรพัฒน์ ภูมิจิตร ผบช.ภ.1 พาณิชย์จังหวัด ปศุสัตว์จังหวัดพร้อมหน่วยงานที่เกี่ยวข้อง ยังได้ลงพื้นที่ตรวจสอบห้องเย็นแห่งหนึ่งในจังหวัดปทุมธานี พบมีการกักตุนเนื้อสุกร เกินกว่า 5,000 กิโลกรัม โดยไม่ได้แจ้งให้พาณิชย์จังหวัดทราบ ถือเป็นความผิดตาม พ.ร.บ. ว่าด้วยราคาสินค้าและบริการ พ.ศ. 2542 มีโทษจําคุกไม่เกิน 1 ปี ปรับไม่เกิน 20,000 บาท หรือทั้งจําทั้งปรับ และหากมีการขนย้ายซากสัตว์โดยไม่ได้รับอนุญาต เข้าข่ายความผิด ตาม พ.ร.บ.โรคระบาดสัตว์ พ.ศ. 2558 มีโทษจําคุกไม่เกิน 1 ปี ปรับไม่เกิน 20,000 บาท หรือทั้งจําทั้งปรับ โดยจะได้มีการสอบสวนเพื่อดําเนินคดีตามกฎหมายต่อไป
“นายกรัฐมนตรีมีความห่วงใยประชาชน โดยเฉพาะผู้มีรายได้น้อย ได้เรียกหน่วยงานที่เกี่ยวข้องมาร่วมประชุมเพื่อแก้ปัญหาสินค้าราคาแพงทุกชนิด ที่ส่งผลกระทบต่อการดํารงชีวิตของพี่น้องประชาชน หลายมาตรการอยู่ระหว่างดําเนินการ จึงขอวอนทุกฝ่ายเห็นแก่ประโยชน์ส่วนรวมกันด้วย อย่าฉวยโอกาสหรือใช้ประโยชน์จากสถานการณ์ ซ้ําเติมภาระให้ประชาชน ในขณะที่รัฐบาลกําลังเร่งแก้ปัญหา”นายธนกรกล่าว
..............................
รัฐบาลไทย-ข่าวทำเนียบรัฐบาล-เปิดลงทะเบียน โครงการเราเที่ยวด้วยกัน เฟส 3
วันศุกร์ที่ 24 กันยายน 2564
เปิดลงทะเบียน โครงการเราเที่ยวด้วยกัน เฟส 3
วันศุกร์ที่ 24 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเปิดลงทะเบียนเราเที่ยวด้วยกัน เฟส 3 ผ่านเว็บไซต์ www.เราเที่ยวด้วยกัน.com สําหรับผู้ที่ยังไม่เคยลงทะเบียนกับโครงการ ส่วนผู้ที่เคยลงทะเบียนแล้วในเฟสที่ 1 และ 2 ไม่ต้องลงเบียนใหม่สามารถใช้สิทธิห้องพักคงเหลือต่อไปได้ โดยผู้ที่ได้รับสิทธิจะได้รับการอุดหนุนค่าใช้จ่ายเช่นเดิม คือ ค่าห้องพักร้อยละ 40 แต่ไม่เกิน 3,000 บาท/ห้อง/คืน จํานวน 15 ห้อง หรือ คืน เมื่อเช็คอินเข้าที่พักแล้วจะได้รับคูปอง 600 บาท/วัน ในทุกวันเพื่อใช้เป็นส่วนลดค่าอาหารและค่าเข้าสถานที่ท่องเที่ยวที่ร่วมโครงการโดยชําระเองร้อยละ 60 และตัดจากคูปองร้อยละ 40 นอกจากนี้ ยังคืนค่าตั๋วเครื่องบินร้อยละ 40 แต่ไม่เกิน 3,000 บาท/ผู้โดยสาร สําหรับการเดินทางไปท่องเที่ยวในจังหวัดที่กําหนด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.รับทราบรายงานสรุปผลการพิจารณาต่อข้อเสนอแนะในการแก้ไขปรับปรุงกฎหมายเพื่อให้สอดคล้องกับหลักสิทธิมนุษยชน
วันอังคารที่ 5 กรกฎาคม 2565
ครม.รับทราบรายงานสรุปผลการพิจารณาต่อข้อเสนอแนะในการแก้ไขปรับปรุงกฎหมายเพื่อให้สอดคล้องกับหลักสิทธิมนุษยชน
ครม.รับทราบรายงานสรุปผลการพิจารณาต่อข้อเสนอแนะในการแก้ไขปรับปรุงกฎหมายเพื่อให้สอดคล้องกับหลักสิทธิมนุษยชน กรณีร่างพระราชบัญญัติว่าด้วยการดําเนินงานขององค์กรที่ไม่แสวงหารายได้หรือกําไรมาแบ่งปันกัน
วันที่ 5 กรกฎาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) รับทราบตามที่สํานักงานคณะกรรมการกฤษฎีกาได้เสนอรายงานสรุปผลการพิจารณาต่อข้อเสนอแนะในการแก้ไขปรับปรุงกฎหมายเพื่อให้สอดคล้องกับหลักสิทธิมนุษยชน กรณีร่างพระราชบัญญัติว่าด้วยการดําเนินงานขององค์กรที่ไม่แสวงหารายได้หรือกําไรมาแบ่งปันกัน พ.ศ. .... และข้อเสนอแนะในการแก้ไขปรับปรุงกฎหมาย กฎ ระเบียบ หรือคําสั่งใดๆ เพื่อให้สอดคล้องกับหลักสิทธิมนุษยชน ของคณะกรรมการสิทธิมนุษยชนแห่งชาติ
ทั้งนี้สํานักงานคณะกรรมการกฤษฎีกา ได้พิจารณาร่วมกับหน่วยงานที่เกี่ยวข้องแล้วมีผลสรุปในภาพรวมว่า สํานักงานคณะกรรมการกฤษฎีกาได้ดําเนินการตามข้อเสนอแนะของคณะกรรมการสิทธิมนุษยชนแล้ว โดยที่ร่างกฎหมายฉบับดังกล่าว ขณะนี้ยังอยู่ในระหว่างการรับฟังความคิดเห็นและวิเคราะห์ผลกระทบของร่างกฎหมาย โดยกระทรวงการพัฒนาสังคมและความมั่นคงของมนุษย์ เพื่อให้เป็นไปตามรัฐธรรมนูญมาตรา 77 และพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 ก่อนเสนอครม.ต่อไป
น.ส.ไตรศุลี กล่าวว่า ข้อเสนอแนะของคณะกรรมการสิทธิมนุษยชนแห่งชาติ ที่สําคัญเช่น การดําเนินมาตรการของรัฐต่อองค์กรที่ไม่แสวงหารายได้หรือกําไรมาแบ่งปันกัน ควรเน้นที่การส่งเสริมสนับสนุนและการพัฒนามากกว่าการควบคุมกํากับ นอกจากนี้ร่างพระราชบัญญัติว่าด้วยการดําเนินงานขององค์กรที่ไม่แสวงหารายได้ฯมีเจตนารมณ์ในการควบคุมกํากับการดําเนินงานขององค์กรที่ไม่แสวงหารายได้หรือกําไรมาแบ่งปันกัน อาจก่อให้เกิดปัญหาและอุปสรรคในการรวมตัวกันเพื่อดําเนินกิจกรรมสาธารณประโยชน์และกระทบต่อการร่วมมือกับรัฐในการพัฒนาประเทศ รวมทั้งการกําหนดหลักเกณฑ์ให้ต้องปฏิบัติซ้ําซ้อนกับที่ได้ดําเนินการอยู่แล้วตามกฎหมายอื่นอาจเป็นการมีกฎหมายเกินความจําเป็นและเป็นการสร้างภาระแก่ประชาชน
รัฐบาลไทย-ข่าวทำเนียบรัฐบาล-โฆษกรัฐบาลเผยช่วงเทศกาลสงกรานต์ ศบค.อนุญาตให้เล่นน้ำและจัดกิจกรรมตามประเพณี ในพื้นที่ควบคุมสำหรับการจัดงานภายใต้มาตรการ COVID Free Setting อย่างเคร่งครัด
วันพุธที่ 23 มีนาคม 2565
โฆษกรัฐบาลเผยช่วงเทศกาลสงกรานต์ ศบค.อนุญาตให้เล่นน้ําและจัดกิจกรรมตามประเพณี ในพื้นที่ควบคุมสําหรับการจัดงานภายใต้มาตรการ COVID Free Setting อย่างเคร่งครัด
โฆษกรัฐบาลเผยช่วงเทศกาลสงกรานต์ ศบค.อนุญาตให้เล่นน้ําและจัดกิจกรรมตามประเพณี ในพื้นที่ควบคุมสําหรับการจัดงานภายใต้มาตรการ COVID Free Setting อย่างเคร่งครัด  โดยนายกฯ กําชับ สสจ. ทุกจังหวัด เร่งสื่อสารสร้างความเข้าใจรณรงค์การฉีดวัคซีนโควิด-19
วันที่ 23 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นห่วงช่วงวันหยุดเทศกาลสงกรานต์ ซึ่งเป็นวันหยุดต่อเนื่องและตรงกับช่วงเวลาพักผ่อนกับครอบครัวที่ประชาชนส่วนใหญ่ตั้งใจใช้ช่วงเวลานี้เดินทางกลับบ้านเพื่อพบปะญาติพี่น้อง ร่วมทําบุญ และพักผ่อน จึงขอเน้นย้ําสํานักงานสาธารณสุขจังหวัดทั่วประเทศ รณรงค์ฉีดวัคซีนป้องกันโควิด-19 ในผู้สูงอายุเพื่อต้อนรับ ลูก-หลาน กลับบ้านอย่างปลอดภัยในช่วงเทศกาลสงกรานต์ พร้อมยังฝากไปถึงผู้ที่วางแผนจะเดินทางกลับภูมิลําเนา ขอให้ปฏิบัติตนตามมาตรการ COVID Free Personal ตรวจ ATK ก่อนเดินทาง
ทั้งนี้ นายธนกรกล่าวย้ําว่า ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) ที่ผ่านมา ได้มีมาตรการช่วงเทศกาลโดยในพื้นที่จัดงานสงกรานต์ที่มีการควบคุม อนุญาตให้เล่นน้ําและจัดกิจกรรมตามประเพณี เช่น รดน้ําดําหัว สรงน้ําพระ การละเล่น การแสดงทางวัฒนธรรม ประเพณีท้องถิ่น ขบวนแห่ การแสดงดนตรี โดยต้องปฏิบัติตามมาตรการ COVID Free Setting และมีการกํากับอย่างเคร่งครัด แต่ห้ามประแป้ง ปาร์ตี้โฟม จําหน่ายและบริโภคแอลกอฮอล์ในพื้นที่จัดงาน ในส่วนพื้นที่สาธารณะไม่มีการควบคุม เช่น ท้องถนน หรือพื้นที่สาธารณะทั่วไป ยังไม่อนุญาตให้เล่นน้ํา ประแป้ง และปาร์ตี้โฟม
“นายกรัฐมนตรียังให้ความสําคัญในการเฝ้าระวังการแพร่ระบาดโควิด-19 ก่อน-หลังช่วงเทศกาลสงกรานต์ระวังอย่างใกล้ชิด ขอให้ทุกฝ่าย ทุกคนร่วมมือเพื่อเปลี่ยนกําลังเล็ก ๆ ให้เป็นพลังสําคัญที่ช่วยควบคุมโรคและทําให้โควิด-19 กลายเป็นโรคประจําถิ่น เพื่อที่ทุกคนสามารถอยู่ร่วมกับโรคด้วยความปลอดภัยได้”
สถานการณ์การแพร่ระบาดของโควิด-19 วันนี้ (23 มี.ค. 2565) พบผู้ติดเชื้อโควิด-19 รายใหม่ รวม 25,164 ราย จําแนกเป็น ผู้ป่วยจากในประเทศ 25,116 ราย ผู้ป่วยมาจากต่างประเทศ 48 ราย ผู้ป่วยสะสม 1,200,521 ราย (ตั้งแต่ 1 มกราคม 2565) หายป่วยกลับบ้าน 24,770 ราย หายป่วยสะสม 993,837ราย (ตั้งแต่ 1 มกราคม 2565) ผู้ป่วยกําลังรักษา 237,128 ราย และเสียชีวิต 80 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 2564 - 22 มี.ค. 2565 (18.15 น.) รวมฉีดสะสมอยู่ที่ 127,779,290 โดส เข็มที่ 1 ฉีดสะสม 55,009,791 โดส เข็มที่ 2 ฉีดสะสม 50,140,203 โดส เข็มที่ 3 ฉีดสะสม 20,621,639 โดส และเข็มที่ 4 ฉีดสะสม 2,007,657 โดส
--------------
รัฐบาลไทย-ข่าวทำเนียบรัฐบาล-"สำนักงานปลัดกระทรวงกลาโหม จับมือองค์กรพันธมิตร ตั้งบูธขายสินค้า อาหารราคาถูก รวมร้านเด็ดกว่า 80 ร้านค้า"
วันอังคารที่ 22 กุมภาพันธ์ 2565
"สํานักงานปลัดกระทรวงกลาโหม จับมือองค์กรพันธมิตร ตั้งบูธขายสินค้า อาหารราคาถูก รวมร้านเด็ดกว่า 80 ร้านค้า"
โดยจําหน่ายสินค้าหลากหลายประเภท คุณภาพดี แต่ราคาถูก
อาทิ อาหารทะเล สินค้าออแกนิคเกษตรอินทรีย์ ขนมโอท็อปสดใหม่ ขนมจีนน้ํายาแกงใต้แท้ๆ รสเข้มข้น ส้มโอ ทุเรียน ขนมโตเกียวยักษ์ พิซซ่าทอด แม่ลาปลาสลิด ลูกชิ้นหมูไฮโซ และยังมีเครื่องดื่มอร่อยๆให้เลือกซื้อกันเพื่อเติมความสดชื่น ไม่ว่าจะเป็น น้ําตาลสดเตาถ่าน มะพร้าวน้ําหอม น้ําสตอเบอรี่ปั่น ชา กาแฟรสกลมกล่อมจากร้านมังกรบิน นอกจากนี้ยังมีของใช้เกรดพรีเมี่ยมในราคาเบาๆขาย ไม่ว่าจะเป็นกระเป๋า ของใช้ในครัวเรือน วัดสายตาประกอบแว่น และยังมีธนาคารออมสิน ธนาคารทีทีบีธนชาติที่มาเปิดบูธให้ทําธุรกรรมทางการเงินอีกด้วย
โดยงานจะจัดขึ้นระหว่างวันที่ 21 - 25 ก.พ.นี้ ตั้งแต่เวลา 10.00 - 21.00 น. ณ ถนนหลักเมือง - ถนนราชินี - ตลาดน้ําคลองคูเมืองเดิม อย่าพลาดกันนะคะ!!
รัฐบาลไทย-ข่าวทำเนียบรัฐบาล-กรมการจัดหางานแจง กรณียกเลิกโครงการช่วยเหลือแรงงานต่างด้าวด้านสาธารณสุข
วันพุธที่ 14 กรกฎาคม 2564
กรมการจัดหางานแจง กรณียกเลิกโครงการช่วยเหลือแรงงานต่างด้าวด้านสาธารณสุข
อธิบดีกรมการจัดหางาน ชี้แจง กรณีการเปิดเผยหนังสือกรมการจัดหางาน เรื่อง แจ้งยกเลิกการให้ความช่วยเหลือคนต่างด้าวด้านสาธารณสุข
นายไพโรจน์ โชติกเสถียร อธิบดีกรมการจัดหางาน ชี้แจง กรณีการเปิดเผยหนังสือกรมการจัดหางาน เรื่อง แจ้งยกเลิกการให้ความช่วยเหลือคนต่างด้าวด้านสาธารณสุข ลงวันที่ 5 กรกฎาคม 2564 ว่า โครงการดังกล่าวมีวัตถุประสงค์ในการตรวจคัดกรองโรคโควิด – 19 ให้แก่แรงงานต่างด้าวในกิจการที่มีความเสี่ยงและอยู่ในพื้นที่ควบคุมสูงสุดและเข้มงวด เพื่อช่วยเหลือแรงงานต่างด้าวในด้านสาธารณสุข โดยได้มอบหมายสํานักงานจัดหางานกรุงเทพมหานครพื้นที่ 1-10 ซึ่งอยู่ในพื้นที่เป้าหมาย สํารวจจํานวนแรงงานต่างด้าวในพื้นที่รับผิดชอบ เพื่อดําเนินการตามแผนที่วางไว้
“อย่างไรก็ดี เมื่อวันที่ 27 มิ.ย. 2564 คณะกรรมการโรคติดต่อกรุงเทพมหานคร ได้จัดการประชุมคณะกรรมการโรคติดต่อกรุงเทพมหานคร ครั้งที่ 14/2564 โดยมีผู้ว่าราชการกรุงเทพมหานคร เป็นประธาน ซึ่งได้ข้อสรุปว่า อํานาจในการตรวจคัดกรองโควิดในพื้นที่ควบคุมสูงสุดและเข้มงวด เป็นอํานาจของคณะกรรมการโรคติดต่อกรุงเทพมหานคร หรือคณะกรรมการโรคติดต่อจังหวัด ซึ่งจะเป็นผู้รับผิดชอบดูแลในเรื่องดังกล่าว ในส่วนกรมการจัดหางานไม่ได้นิ่งนอนใจ ขณะนี้อยู่ระหว่างเตรียมการช่วยเหลือแรงงานต่างด้าว 3 สัญชาติในด้านอื่นๆตามภารกิจของกรมการจัดหางานต่อไป” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-รมช.มนัญญา ปล่อยพันธุ์สัตว์น้ำลงสู่แม่น้ำสะแกกรัง เพิ่มผลผลิตกุ้งก้ามกราม ส่งเสริมเป็นแหล่งท่องเที่ยว จ.อุทัยธานี
วันพฤหัสบดีที่ 18 พฤศจิกายน 2564
รมช.มนัญญา ปล่อยพันธุ์สัตว์น้ําลงสู่แม่น้ําสะแกกรัง เพิ่มผลผลิตกุ้งก้ามกราม ส่งเสริมเป็นแหล่งท่องเที่ยว จ.อุทัยธานี
รมช.มนัญญา ปล่อยพันธุ์สัตว์น้ําลงสู่แม่น้ําสะแกกรัง เพิ่มผลผลิตกุ้งก้ามกราม ส่งเสริมเป็นแหล่งท่องเที่ยว จ.อุทัยธานี
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดงานกิจกรรมปล่อยพันธุ์สัตว์น้ําโครงการปลาไทยคืนถิ่นและเพิ่มผลผลิตกุ้งก้ามกรามลงสู่แม่น้ําสะแกกรัง จํานวนทั้งสิ้น 20,200 ตัว และกุ้ง 500,000 ตัว พร้อมมอบพันธุ์ปลาพื้นถิ่นและพันธุ์กุ้งก้ามกรามให้กับผู้นําชุมชนเพื่อนําไปปล่อยในแหล่งน้ําสาธารณะ ในพื้นที่จังหวัดอุทัยธานี จํานวน 5 แห่ง ณ บริเวณแม่น้ําสะแกกรัง หน้าศาลากลางจังหวัดอุทัยธานี อําเภอเมือง จังหวัดอุทัยธานี
ทั้งนี้ กิจกรรมดังกล่าวเพื่อเป็นการเพิ่มทรัพยากรสัตว์น้ําโดยเฉพาะกุ้งก้ามกรามซึ่งเป็นสัตว์น้ําเศรษฐกิจที่สําคัญและมีมูลค่าสูง และเพื่อสร้างรายได้ให้ชุมชน และส่งเสริมการท่องเที่ยว เนื่องจากอุทัยธานีมีความอุดมสมบูรณ์ไปด้วยอาหารจากแหล่งน้ําธรรมชาติอย่างหลากหลาย มีสัตว์น้ําหลายชนิดที่มีคุณค่าทางเศรษฐกิจ โดยเฉพาะกุ้งก้ามกราม ซึ่งประชาชนในพื้นที่ใช้เป็นอาหารและเพิ่มรายได้ให้แก่เกษตรกรด้านการประมง เชื่อว่าจะเป็นแหล่งที่อยู่อาศัยของกุ้งก้ามกราม และสามารถเจริญเติบโต เพิ่มผลผลิตในแหล่งน้ํา สร้างอาชีพ และสร้างรายได้ ให้คนในพื้นที่เป็นอย่างดี
รัฐบาลไทย-ข่าวทำเนียบรัฐบาล-โฆษกรัฐบาลเผย 3 ปี EEC เดินหน้าลงทุนเป็นรูปธรรม สร้างเงินลงทุนรวม 1.6 ล้านล้านบาท นายกฯ เร่งเดินหน้าส่งเสริมการลงทุน เสริมแกร่งเศรษฐกิจไทย
วันเสาร์ที่ 18 กันยายน 2564
โฆษกรัฐบาลเผย 3 ปี EEC เดินหน้าลงทุนเป็นรูปธรรม สร้างเงินลงทุนรวม 1.6 ล้านล้านบาท นายกฯ เร่งเดินหน้าส่งเสริมการลงทุน เสริมแกร่งเศรษฐกิจไทย
โฆษกรัฐบาลเผย 3 ปี EEC เดินหน้าลงทุนเป็นรูปธรรม สร้างเงินลงทุนรวม 1.6 ล้านล้านบาท ขณะที่ 6 เดือนแรกปีนี้ มีเม็ดเงินลงทุน 126,643 ล้านบาท เพิ่มขึ้นร้อยละ 53 นายกฯ เร่งเดินหน้าส่งเสริมการลงทุน เสริมแกร่งเศรษฐกิจไทย
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า โครงการ EEC มีการพัฒนาเพิ่มขึ้นเป็นอย่างมาก นับตั้งแต่เกิดพระราชบัญญัติเขตพัฒนาพิเศษภาคตะวันออก ปี 2561 – มิ.ย. 2564 เกิดการลงทุนรวมที่ได้รับอนุมัติแล้ว 1.6 ล้านล้านบาท หรือคิดเป็นร้อยละ 94 จากเป้าหมายแผน 5 ปี (2561 - 2565) ของ EEC 1.7 ล้านล้านบาท เร็วกว่าเป้าที่กําหนดไว้ แบ่งเป็น 3 ส่วนได้แก่ 1. การลงทุนโครงสร้างพื้นฐานเอกชนร่วมลงทุน (PPP) 4 โครงการหลัก (รถไฟฯ/สนามบินฯ/2 ท่าเรืออุตสาหกรรม) มูลค่ารวม 633,401 ล้านบาท แบ่งเป็น ทุนจากภาคเอกชน 387,018 ล้านบาท (ร้อยละ 61) จากภาครัฐ 196,940 ล้านบาท (ร้อยละ 39) 2. การลงทุนอุตสาหกรรมเป้าหมาย (จากการออกบัตรส่งเสริม BOI) มูลค่า 878,881 ล้านบาท (โครงการที่ขอยื่นส่งเสริมลงทุน ช่วงปี 2560 - มิ.ย. 2564 ลงทุนจริงแล้วกว่าร้อยละ 85) และ 3. การลงทุนผ่านงบบูรณาการ EEC มูลค่า 82,000 ล้านบาท สําหรับการลงทุน ช่วงสองไตรมาสแรกของปี 2564 มีเงินลงทุน 126,643 ล้านบาท เพิ่มขึ้นร้อยละ 53 (จากช่วงเดียวกันปี 63) โดยจํานวนขอโครงการสูงสุดคือ อุตสาหกรรมยานยนต์ชิ้นส่วน ส่วนเงินลงทุนสูงสุดคือ เครื่องใช้ไฟฟ้าอิเล็คทรอนิกส์ สําหรับการลงทุนตรงจากต่างประเทศ (FDI) คิดเป็นร้อยละ 64 ของคําขอลงทุนใน EEC ซึ่งนักลงทุนที่สนใจมากที่สุดคือ ญี่ปุ่น จีน ฮ่องกง ตามลําดับ
โฆษกประจําสํานักนายกรัฐมนตรี ยังกล่าวต่อว่า โครงการเขตพัฒนาพิเศษภาคตะวันออกยังมีการเตรียมพัฒนาพื้นที่ EECd เป็นเมืองดิจิทัลแห่งภูมิภาคดึงดูดการลงทุนสู่พื้นที่ EEC โดยตั้งเป้าให้ EECd เป็นเมืองดิจิทัลระดับโลก ขณะเดียวกัน จัดตั้งระเบียงผลไม้ภาคตะวันออก (EFC) โดยมีการดําเนินการจัดทําห้องเย็นเทคโนโลยีทันสมัย พัฒนาคุณภาพผลผลิตในระดับพรีเมียม มุ่งเป้า 5 คลัสเตอร์สําคัญ ได้แก่ ผลไม้ ประมงเพาะเลี้ยง พืชอุตสาหกรรมชีวภาพ พืชสมุนไพร และเกษตรมูลค่าสูง เพื่อยกระดับรายได้ให้ชุมชนและเกษตรกรในพื้นที่ เพื่อพัฒนาเชิงคุณภาพ ทําให้เกษตรกร ชุมชน คนรุ่นใหม่มีคุณภาพชีวิตและรายได้ ดีขึ้นอย่าง
นายธนากร กล่าวอีกว่า ตลอดระยะเวลาที่ผ่านมา พลเอกประยุทธ์ จันทร์โอชา นายกรัฐมนตรี เป็นผู้ขับเคลื่อนโครงการ EEC ให้เป็นหนึ่งใน “ผลงานหลัก” (Flagship) ของรัฐบาล ผลักดันการลงทุนทั้งจากในประเทศและต่างประเทศให้เกิดขึ้นจริง ด้วยปริมาณและมูลค่าเม็ดเงินลงทุนที่เพิ่มสูงขึ้น ด้วยแผนการลงทุนที่รอบด้านกว่าในอดีต เพื่อเป็นเขตเศรษฐกิจที่ใหญ่และทันสมัยที่สุดเพื่อดึงดูดการลงทุน โดยเฉพาะอย่างยิ่งเพื่อยกระดับความสามารถในการแข่งขันของประเทศไทย ในอุตสาหกรรมแห่งอนาคต ด้วย
---------------------
รัฐบาลไทย-ข่าวทำเนียบรัฐบาล-ความคืบหน้าการลงทะเบียนโครงการคนละครึ่ง ระยะที่ 5
วันพฤหัสบดีที่ 25 สิงหาคม 2565
ความคืบหน้าการลงทะเบียนโครงการคนละครึ่ง ระยะที่ 5
การลงทะเบียนโครงการคนละครึ่ง ระยะที่ 5 ตั้งแต่ 19 - 25 ส.ค.2565 เวลา 14.00 น. มีประชาชนรายเดิมที่เคยใช้สิทธิโครงการฯ ระยะที่ 4 กดยืนยันสิทธิร่วมโครงการฯ ระยะที่ 5 จํานวน 17.48 ล้านราย จาก 26.27 ล้านราย สําหรับประชาชนรายใหม่ลงทะเบียนร่วมครบจํานวน
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยถึงความคืบหน้าการลงทะเบียนโครงการคนละครึ่ง (โครงการฯ) ระยะที่ 5 ตั้งแต่วันแรกที่เปิดให้ประชาชนลงทะเบียนเมื่อวันศุกร์ที่ 19 สิงหาคม 2565 ที่ผ่านมา จนถึงวันพฤหัสบดีที่ 25 สิงหาคม 2565 เวลา 14.00 น. มีประชาชนรายเดิมที่เคยใช้สิทธิโครงการฯ ระยะที่ 4 (ประชาชนรายเดิมฯ) กดยืนยันสิทธิเข้าร่วมโครงการฯ ระยะที่ 5 จํานวน 17.48 ล้านราย จากจํานวนประชาชนรายเดิมฯ ทั้งสิ้น 26.27 ล้านราย สําหรับประชาชนรายใหม่ที่ไม่เคยใช้สิทธิโครงการฯ ระยะที่ 4 (ประชาชนรายใหม่ฯ) ได้มีการลงทะเบียนเข้าร่วมครบจํานวน 2.30 แสนรายแล้วตั้งแต่วันแรกที่เปิดลงทะเบียน
โฆษกกระทรวงการคลังเน้นย้ําว่า ประชาชนรายเดิมฯ ที่ยังไม่ได้กดยืนยันสิทธิผ่านแอปพลิเคชันเป๋าตังยังสามารถกดยืนยันสิทธิโครงการฯ ระยะที่ 5 ได้อย่างต่อเนื่อง โดยจะสามารถเริ่มใช้จ่ายได้ในวันพฤหัสบดีที่ 1 กันยายน 2565 ทั้งนี้ จะต้องใช้จ่ายครั้งแรกผ่านเป๋าตังภายในวันพุธที่ 14 กันยายน 2565 เวลา 23.00 น. มิฉะนั้นจะถูกตัดสิทธิ ส่วนประชาชนรายใหม่ฯ ที่ลงทะเบียนเข้าร่วมโครงการฯ ระยะที่ 5 สําเร็จแล้ว ก็จะเริ่มใช้จ่ายได้ในวันพฤหัสบดีที่ 1 กันยายน 2565 เช่นกัน โดยประชาชนรายใหม่ฯ ที่ได้รับการแจ้งยืนยันสิทธิก่อนวันพฤหัสบดีที่ 1 กันยายน 2565 จะต้องใช้จ่ายครั้งแรกผ่านเป๋าตังภายในวันพุธที่ 14 กันยายน 2565 เวลา 23.00 น. มิฉะนั้นจะถูกตัดสิทธิ สําหรับประชาชนรายใหม่ฯ ที่ได้รับการแจ้งยืนยันสิทธิตั้งแต่วันพฤหัสบดีที่ 1 กันยายน 2565 เป็นต้นไป จะต้องใช้จ่ายผ่านเป๋าตังภายใน 14 วัน นับตั้งแต่วันที่ได้รับข้อความแจ้งยืนยันสิทธิ มิฉะนั้นจะถูกตัดสิทธิ ทั้งนี้ สามารถตรวจสอบรายละเอียดของโครงการฯ ระยะที่ 5 เพิ่มเติมได้ทาง www.คนละครึ่ง.com
สําหรับความคืบหน้าการลงทะเบียนผู้ประกอบการร้านค้าที่เปิดให้ลงทะเบียนตั้งแต่วันจันทร์ที่ 15 สิงหาคม 2565 ที่ผ่านมานั้น ณ วันพุธที่ 24 สิงหาคม 2565 เวลา 23.00 น. มีผู้ประกอบการร้านค้าทยอยลงทะเบียนเข้าร่วมสะสมแล้วทั้งสิ้น 371,354 ร้านค้า แบ่งเป็นผู้ประกอบการร้านค้ารายเดิมที่เคยเข้าร่วมโครงการฯ ระยะที่ 4 จํานวน 365,725 ร้านค้า และผู้ประกอบการร้านค้ารายใหม่จํานวน 5,629 ร้านค้า ทั้งนี้ โฆษกกระทรวงการคลังขอเชิญชวนผู้ประกอบการร้านค้าที่สนใจเข้าร่วมโครงการฯ ระยะที่ 5 สามารถลงทะเบียนเข้าร่วมโครงการได้อย่างต่อเนื่อง จนกว่ากระทรวงการคลังจะปิดรับสมัคร โดยผู้ประกอบการร้านอาหารและเครื่องดื่มยังสามารถเลือกเชื่อมต่อกับผู้ให้บริการฟู้ดเดลิเวอรี่แพลตฟอร์มที่ได้รับอนุมัติเข้าร่วมโครงการฯ ระยะที่ 5 ได้หนึ่งราย ผ่านแอปพลิเคชัน “ถุงเงิน” ได้อย่างต่อเนื่องตั้งแต่เวลา 06.00 น. – 23.00 น.
สํานักงานเศรษฐกิจการคลัง
โทร. 02 273 9020 ต่อ 3502 3503 3506 3536 3542 3518 หรือ
โทร. 08-5842-7102, 08-5842-7103, 08-5842-7104, 08-5842-7105
08-5842-7106, 08-5842-7107, 08-5842-7108 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-สธ.เผยความคืบหน้าการบรรจุข้าราชการโควิด รอบ 2
วันพฤหัสบดีที่ 16 กันยายน 2564
สธ.เผยความคืบหน้าการบรรจุข้าราชการโควิด รอบ 2
กระทรวงสาธารณสุข เผยความคืบหน้าการเสนอขอตําแหน่งบรรจุข้าราชการโควิดกว่า 38,000 อัตรา รอบ 2 ซึ่งผ่านหลักการในที่ประชุม อ.ก.พ.กระทรวงสาธารณสุขแล้ว
กระทรวงสาธารณสุข เผยความคืบหน้าการเสนอขอตําแหน่งบรรจุข้าราชการโควิดกว่า38,000 อัตรา รอบ 2ซึ่งผ่านหลักการในที่ประชุม อ.ก.พ.กระทรวงสาธารณสุขแล้ว อยู่ระหว่างตรวจสอบคุณวุฒิ หลักเกณฑ์ คาดแล้วเสร็จในสิ้นเดือนกันยายนนี้ ก่อนส่งให้ กพ.พิจารณา
วันนี้ (16 กันยายน 2564) ที่สํานักงานปลัดกระทรวงสาธารณสุข จ.นนทบุรี นายแพทย์สุระ วิเศษศักดิ์ รองปลัดกระทรวงสาธารณสุข ให้สัมภาษณ์ภายหลังการหารือกับสมาคมพยาบาลแห่งประเทศไทย โดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มอบให้นางสาวเรวดี รัศมิทัต ที่ปรึกษารัฐมนตรีว่าการกระทรวงสาธารณสุขเป็นผู้แทนรับหนังสือเรื่องการธํารงรักษาพยาบาลวิชาชีพจากสมาคมฯ ว่าในช่วงสถานการณ์โควิด19 บุคลากรทางการแพทย์และสาธารณสุขทุกสายงานต้องทํางานหนัก นายอนุทิน ชาญวีรกูลรองนายกรัฐมนตรีและรัฐมนตรีว่าการสาธารณสุข จึงได้มอบหมายให้ดําเนินการเรื่องการเพิ่มขวัญกําลังใจบุคลากรสาธารณสุขทุกวิชาชีพ โดยการเสนอขอตําแหน่งบรรจุข้าราชการโควิด 38,000 อัตรา รอบ 2 เพื่อบรรจุบุคลากรสาธารณสุขที่ปฏิบัติงานในภารกิจโควิด 19 ในสังกัดทั้งส่วนกลางและภูมิภาค แบ่งเป็น 3 กลุ่มคือ กลุ่มภารกิจหลัก ภารกิจสนับสนุนวิชาการ และภารกิจสนับสนุนบริหาร ขณะนี้ที่ประชุม อ.ก.พ.กระทรวงสาธารณสุขได้เห็นชอบในหลักการแล้ว อยู่ระหว่างการตรวจสอบจํานวน คุณวุฒิ หลักเกณฑ์ ภารกิจที่ปฏิบัติงาน และการจ้างงานให้ตรงกัน คาดว่าจะแล้วเสร็จในสิ้นเดือนกันยายนนี้ จากนั้นจะเสนอ กพ.พิจารณาให้ความเห็นชอบ
นายแพทย์สุระกล่าวต่อว่า ในส่วนการหารือกับสมาคมพยาบาลแห่งประเทศไทยนั้น ได้ชี้แจงทําความเข้าใจในเรื่องที่กระทรวงสาธารณสุขได้ดําเนินการเรื่องความก้าวหน้าและค่าตอบแทนต่าง ๆ ให้กับทั้งพยาบาลและวิชาชีพอื่น ๆซึ่งทุกคนต่างทุ่มเททํางานในสถานการณ์โควิด แต่ด้วยกรอบอัตรากําลังที่กระทรวงการคลังกําหนดให้มีอัตราการจ้างงานได้ไม่เกิน450,000 คน เนื่องจากมีภาระงานที่มากขึ้นและขาดแคลนแพทย์และพยาบาล จึงได้ดําเนินการเสนอขยายกรอบอัตรากําลังในปี 2566 และได้เสนอครม.ขอค่าตอบแทนล่วงเวลาให้กับผู้ปฏิบัติงานดูแลผู้ป่วยเพิ่มเป็น 2 เท่า รวมทั้งการขอบรรจุพนักงานราชการกรณีพิเศษ 5,000 อัตรา ซึ่งในจํานวนนี้เป็นพยาบาลเกือบ4,000 อัตรา แพทย์ และนักวิชาการสาธารณสุข สาขาละ 500 คน เพื่อปฏิบัติหน้าที่ในช่วงโควิดระยะเวลา 1 ปีนอกจากนี้จะผลักดันเรื่องความก้าวหน้าในสายงานให้พยาบาลสามารถเลื่อนระดับชํานาญการพิเศษได้โดยไม่ต้องยุบตําแหน่งอื่น
**************************************** 16 กันยายน 2564
รัฐบาลไทย-ข่าวทำเนียบรัฐบาล-นายกฯ ยินดี “ข้าวซอย” หนึ่งใน Soft power อาหารไทย ได้รับการเผยแพร่ไปสู่นานาชาติ นำความเป็นไทยสู่การเพิ่มมูลค่าเศรษฐกิจ รัฐบาลพร้อมผลักดันให้อาหารไทยเป็นที่รู้จักไปทั่วโลก
วันอังคารที่ 16 สิงหาคม 2565
นายกฯ ยินดี “ข้าวซอย” หนึ่งใน Soft power อาหารไทย ได้รับการเผยแพร่ไปสู่นานาชาติ นําความเป็นไทยสู่การเพิ่มมูลค่าเศรษฐกิจ รัฐบาลพร้อมผลักดันให้อาหารไทยเป็นที่รู้จักไปทั่วโลก
นายกฯ ยินดี “ข้าวซอย” หนึ่งใน Soft power อาหารไทย ได้รับการเผยแพร่ไปสู่นานาชาติ นําความเป็นไทยสู่การเพิ่มมูลค่าเศรษฐกิจ รัฐบาลพร้อมผลักดันให้อาหารไทยเป็นที่รู้จักไปทั่วโลก
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (16 สิงหาคม 2565) เวลา 08.30 น. ณ บริเวณด้านหน้าตึกสันติไมตรี ทําเนียบรัฐบาล นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะผู้บริหารกระทรวงฯ พร้อมด้วยผู้บริหารและเจ้าหน้าที่ บริษัท ไปรษณีย์ไทย จํากัด เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์ส่งเสริม Soft Power อาหารไทยและสนับสนุนสินค้าของคนไทย ผ่าน Thailandpostmart ซึ่งข้าวซอยอาหารไทยท้องถิ่นภาคเหนือ คว้าอันดับ 1 ในการจัดอันดับ 50 Best Soups ซุปที่ดีที่สุดของเว็บไซต์ TasteAtlas เว็บไซต์รวบรวมสูตรอาหารและรีวิวจากนักวิจารณ์อาหารทั่วโลกแบบอินเทอร์แอคทีฟ โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายดิสทัต โหตระกิตย์ เลขาธิการนายกรัฐมนตรี เข้าร่วม
นายกรัฐมนตรีกล่าวว่า นับเป็นเรื่องที่น่ายินดีที่อาหารไทยได้รับการเผยแพร่ไปสู่นานาชาติและเป็นที่รู้จักมากยิ่งขึ้น ซึ่งข้าวซอยถือได้ว่าเป็นอีกหนึ่งใน Soft power ด้านอาหารของประเทศ ที่จะนําความเป็นไทยไปสู่การเพิ่มมูลค่าเศรษฐกิจ ซึ่งนอกจากข้าวซอยก็ยังมีอาหารอีกหลายประเภท เช่น ต้มข่าไก่ ต้มยํา เป็นต้น โดยรัฐบาลมีนโยบายสนับสนุนและพร้อมผลักดันให้อาหารไทยเป็นที่รู้จักไปทั่วโลกผ่านช่องทางและเวทีต่าง ๆ นอกจากนี้ยังมุ่งส่งเสริมด้านดิจิทัลของไทยสู่เวทีโลกต่อไป พร้อมขอบคุณหน่วยงานที่เกี่ยวข้องที่ร่วมมือกันทํางานช่วยกันส่งเสริมผลักดันให้ Soft power ของไทยเป็นที่รู้จักอย่างแพร่หลาย ทั้งในด้านอาหาร สถานที่ท่องเที่ยว สุขภาพ และด้านอื่น ๆ นับเป็นการพัฒนาประเทศอย่างเป็นรูปธรรม และเปิดประเทศไปสู่โลกภายนอกให้เป็นที่รู้จักกว้างขวาง อีกทั้งยังร่วมกันขับเคลื่อนประเทศเพื่อให้เป็นประเทศที่มีรายได้สูงขึ้นด้วย โอกาสนี้ นายกรัฐมนตรีได้ชิมข้าวซอยพร้อมชื่นชมในรสชาติด้วย
ทั้งนี้ บริษัท ไปรษณีย์ไทย จํากัด ได้นําระบบดิจิทัลมาใช้ส่งเสริมการขายสินค้าในยุคดิจิทัล ตามนโยบายของรัฐบาล โดยเปิดจําหน่ายแล้วบนแพลตฟอร์มออนไลน์ Thailandpostmart เพื่อเพิ่มขีดความสามารถในการแข่งขัน สร้างงาน สร้างอาชีพ สร้างรายได้ ลดความเหลื่อมล้ําและปรับปรุงประสิทธิภาพ คุณภาพของสินค้าให้ตรงตามความต้องการของตลาด พร้อมยกระดับสินค้าชุมชนโดยเป็นศูนย์กลางรวบรวมสินค้าดี ผลิตภัณฑ์เด่นจากทุกชุมชนทั่วประเทศไทย เช่น ข้าวซอย ต้มยํา ต้มข่าไก่ เครื่องแกงสําเร็จรูป ขนมปั้นสิบ หมูย่าง เป็นต้น โดยจัดส่งถึงมือผู้บริโภคเพื่อช่วยให้ผู้บริโภคเลือกซื้อสินค้าได้ง่าย และสะดวกสบายมากยิ่งขึ้นภายใต้ concept “อร่อยทั่วไทย สั่งได้ที่ไปรษณีย์” ///
รัฐบาลไทย-ข่าวทำเนียบรัฐบาล-ก.แรงงาน ชวนให้กำลังใจเยาวชนแข่งขันทักษะฝีมือ ครั้งที่ 29 ระดับภาค
วันอังคารที่ 2 สิงหาคม 2565
ก.แรงงาน ชวนให้กําลังใจเยาวชนแข่งขันทักษะฝีมือ ครั้งที่ 29 ระดับภาค
กรมพัฒนาฝีมือแรงงาน กระทรวงแรงงาน เชิมชมและเชียร์เยาวชนคนเก่งแข่งขันทักษะฝีมือ ครั้งที่ 29 ระดับภาค รมว.แรงงาน สุชาติ ชมกลิ่น ส่งนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน เป็นประธานเปิดงานสนามแข่งเมืองชลบุรี
รัฐบาลไทย-ข่าวทำเนียบรัฐบาล-4 ม.ค. 65 กรมบัญชีกลางพร้อมขึ้นระบบ New GFMIS Thai ทั่วประเทศ
วันอังคารที่ 30 พฤศจิกายน 2564
4 ม.ค. 65 กรมบัญชีกลางพร้อมขึ้นระบบ New GFMIS Thai ทั่วประเทศ
ก.คลังและกรมบัญชีกลางได้พัฒนาระบบ New GFMIS Thai ตั้งแต่ปี พ.ศ. 2561 เพื่อทดแทน GFMIS ที่มีข้อจํากัดในเรื่องการอัพเดทเวอร์ชั่น โดยระบบ New GFMIS Thai จะเริ่มเปิดระบบให้หน่วยงานของรัฐทั่วประเทศเริ่มใช้งาน ตั้งแต่วันที่ 4 มกราคม 2565 เป็นต้นไป
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กระทรวงการคลังและกรมบัญชีกลางได้พัฒนาระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) ตั้งแต่ปี พ.ศ. 2561 เพื่อทดแทนการใช้ระบบบริหารการเงินการคลังภาครัฐแบบอิเล็กทรอนิกส์ (GFMIS) ที่มีข้อจํากัดในเรื่องการอัพเดทเวอร์ชั่น โดยระบบ New GFMIS Thai จะเริ่มเปิดระบบให้หน่วยงานของรัฐทั่วประเทศเริ่มใช้งาน ตั้งแต่วันที่ 4 มกราคม 2565 เป็นต้นไป
“ระบบดังกล่าวจะช่วยให้การบริหารการเงินการคลังภาครัฐมีประสิทธิภาพมากยิ่งขึ้น รองรับจํานวนผู้ใช้งานในระบบที่เพิ่มขึ้นได้อย่างต่อเนื่อง สามารถสรุปข้อมูลเป็นรายวันจากเดิมที่สรุปเป็นรายสัปดาห์ และมีช่องทางการเชื่อมโยงกับระบบอื่น ๆ ได้มากกว่าเดิม ซึ่งที่ผ่านมากรมบัญชีกลางได้เตรียมความพร้อมให้กับส่วนราชการต่าง ๆ โดยได้จัดฝึกอบรมการเข้าใช้งานระบบ New GFMIS Thai ให้กับเจ้าหน้าที่ที่ปฏิบัติงาน แบ่งเป็นกลุ่มผู้บริหาร จํานวน 830 ราย และกลุ่มผู้ใช้งานหรือผู้ปฏิบัติ จํานวน 42,860 ราย และจัดทําระบบ Training (Sand box) ในช่วงวันที่ 22 พฤศจิกายน - 3 ธันวาคม 2564 และวันที่ 7- 17 ธันวาคม 2564 ให้หน่วยงานสามารถเข้าทดลองปฏิบัติงานในระบบ New GFMIS Thai ตามข้อมูลจริงของแต่ละหน่วยงาน เพื่อทดสอบระบบงานระบบงานเครือข่าย สิทธิในการเข้าใช้งาน รวมทั้งความพร้อมของระบบสนับสนุน หากหน่วยงานของรัฐมีข้อสงสัยสามารถสอบถามเพิ่มเติมได้ที่ New GFMIS Thai Contact Center 4 ช่องทาง ได้แก่ 1) หมายเลขโทรศัพท์ 02-032-2636 2) Line ID : @gfmiscc 3) e-mail gfmiscc@gfmis.go.th และ 4) Chat Bot ของ New GFMIS Thai ผ่านเว็บไซต์ https://newgfmisthai.gfmis.go.th ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-กรมการขนส่งทางราง ดำเนินการศึกษาและจัดทำระบบประเมินประสิทธิภาพการดำเนินงานการขนส่งทางราง
วันพฤหัสบดีที่ 15 กรกฎาคม 2564
กรมการขนส่งทางราง ดําเนินการศึกษาและจัดทําระบบประเมินประสิทธิภาพการดําเนินงานการขนส่งทางราง
ในแต่ละสายทางของประเทศ ครั้งที่ 1/2564
นายกิตติพันธ์ ปานจันทร์ อธิบดีกรมการขนส่งทางราง เปิดเผยหลังเป็นประธานการประชุมคณะทํางานให้ความเห็นและข้อเสนอแนะการจัดทําระบบประเมินประสิทธิภาพการดําเนินงานการขนส่งทางรางในแต่ละสายทางของประเทศ ครั้งที่ 1/2564 เมื่อวันที่ 14 กรกฎาคม 2564 โดยมี ดร.พิเชฐ คุณาธรรมรักษ์ รองอธิบดี กรมการขนส่งทางราง (ขร.) เจ้าหน้าที่ ขร. พร้อมด้วยผู้แทนจากหน่วยงานภาครัฐ ภาคเอกชน ผ่านการประชุมทางไกล (Video conference)
นายกิตติพันธ์ฯ กล่าวว่า รัฐบาลได้มีการลงทุนโครงสร้างพื้นฐานด้านระบบราง การกําหนดแนวทางการพัฒนาการขนส่งทางราง รวมทั้งการเพิ่มศักยภาพการขนส่งทางราง ทั้งในส่วนของระบบรถไฟฟ้าขนส่งมวลชนในเขตเมือง รถไฟทางคู่ และรถไฟความเร็วสูง เพื่อให้เป็นโครงข่ายหลักในการเดินทางและการขนส่งสินค้าของประเทศ เพื่อลดปัญหาความแออัดของจราจรทางถนน ปัญหาอุบัติเหตุ รวมถึงมลพิษต่างๆซึ่งหมายถึงระบบรางที่ลงทุนไปนั้น จะต้องเกิดการใช้งานอย่างมีประสิทธิภาพตามที่วางแผนไว้ โดยจะต้องมีการวัดผลและประเมินประสิทธิภาพตามระบบอย่างเหมาะสม และได้มาตรฐาน
นายกิตติพันธ์ฯ กล่าวต่อว่า สําหรับการศึกษาและจัดทําระบบประเมินประสิทธิภาพการดําเนินงานการขนส่งทางรางในแต่ละสายทางของประเทศ ที่ ขร. ดําเนินการ มีวัตถุประสงค์ ดังนี้
1. เพื่อศึกษารวบรวมการประเมินประสิทธิภาพระบบรางของต่างประเทศ ทั้งเชิงทฤษฎีและเชิงปฏิบัติ เพื่อเป็นต้นแบบในการประเมินประสิทธิภาพระบบรางของประเทศไทย
2. เพื่อจัดทําระบบกํากับและจัดเก็บข้อมูลการประเมินประสิทธิภาพระบบรางของประเทศไทย
3. เพื่อจัดทําข้อเสนอแนะแนวทางการดําเนินการกํากับและประเมินประสิทธิภาพระบบรางของประเทศไทย
ซึ่งเมื่อการดําเนินการศึกษาแล้วเสร็จ จะมีการจัดทําระบบเพื่อวิเคราะห์ปัญหาอุปสรรคเพื่อเปรียบเทียบตัวชี้วัดประสิทธิภาพที่ในข้อมูลแต่ละด้านไม่ว่าจะเป็น ข้อมูลสถิติผู้โดยสาร ราคาค่าโดยสาร ข้อมูลการเดินรถ ข้อมูลระบบการให้บริการต่างๆ หรือข้อมูลการขนส่งสินค้า เป็นต้น
โดยการกํากับและประเมินประสิทธิภาพนี้ จะเป็นส่วนหนึ่งของการดําเนินการภายใต้พระราชบัญญัติการขนส่งทางราง พ.ศ .... ที่กําหนดให้กรมการขนส่งทางรางมีหน้าที่และอํานาจในการจัดทําและประกาศใช้มาตรฐานการขนส่งทางรางคือ มาตรฐานด้านการทดสอบ และ มาตรฐานด้านการตรวจสอบ
ดังนั้น เมื่อพระราชบัญญัติฉบับนี้ประกาศใช้กรมการขนส่งทางรางจะมีหน้าที่และอํานาจในการจัดทําและประกาศใช้มาตรฐานการขนส่งทางราง ในการกํากับดูแลโดยใช้มาตรการทางกฎหมายลําดับรอง เช่น กฎกระทรวง มาตรฐาน ระเบียบ ข้อกําหนดซึ่งการจัดทําร่างกฎหมาย ต่อไป